All rights reserved.

Všetky práva vyhradené.

Táto kniha ani žiadna jej časť vrátane ilustrácií sa nesmie reprodukovať ani šíriť bez predchádzajúceho písomného súhlasu vydavateľa.

Tatove Rozprávky

Nezlosti ma a spi už…

… pre svoje deti napísal František Debnár

Elektronická kniha

Text © 2021 by František Debnár

Illustrations © 2021 by František Debnár

Published by F&L Creative s.r.o.

Bratislava 2021

E-book © 2021 by František Debnár

ISBN 978-80-973916-3-8

All rights reserved.

Všetky práva vyhradené.

Táto kniha je pre všetky deti,

ktoré poslúchajú svojich rodičov!

Princeznej Olívii k piatym narodeninám

Kapitánovi Dankovi k druhým narodeninám

O zázračnej lampe

Kde bolo, tam bolo…

Za siedmimi horami a siedmimi dolinami…

Bolo jedno malé mestečko. A v tom mestečku mali detské ihrisko s veľkým pieskoviskom.

Jedného dňa sa v tom pieskovisku hrali dvaja malí chlapci, bratia Andrej a Ondrej. Ako si tak stavali hrad z piesku, odrazu vyhrabali zvláštnu lampu. Začali sa s touto lampou hrať, keď v tom ju mladší z bratov Andrej nechtiac pošúchal.

Chlapci si od strachu skoro cvrkli do textilu, pretože v tej chvíli vyšiel z lampy zvláštny lietajúci mužíček bez nôh.

„Milý Andrej, mňa sa nemusíte báť. Moje meno je Džin a splním ti tri želania!“ ozval sa ten zvláštny ujo.

„Aha. A neklameš? Naozaj mi splníš tri želania?“ opýtal sa Andrej.

„Samozrejme! Som už raz taký. Každému, kto pošúcha moju lampu, splním tri želania!“

„Fíha! No tak potom si prosím nové autíčko!“

„Milý Andrej. Praješ si nové autíčko, nech sa ti páči!“

A len čo to Džin dopovedal, Andrejovi sa v rukách objavilo nové autíčko. Ohromne sa potešil a začal sa s ním hrať.

Lenže o niekoľko minút ho to už prestalo baviť, a tak sa obrátil na Džina.

„Teraz by som si poprosil nový vláčik.“

„Milý Andrej. Praješ si nový vláčik, nech sa ti páči!“

A len čo to Džin dopovedal, Andrejovi sa v rukách objavil nový vláčik. Znova sa ohromne potešil a začal sa s ním hrať.

Lenže aj vláčik sa mu o niekoľko minút zunoval, a tak sa opäť obrátil na Džina.

„A teraz by som si poprosil nový bicykel.“

„Milý Andrej. Praješ si nový bicykel, nech sa ti páči!“

A len čo to Džin dopovedal, pri pieskovisku sa objavil nový bicykel. Andrej sa znova ohromne potešil a začal sa na bicykli voziť.

Lenže aj bicykel ho po pár minútach omrzel, a tak sa obrátil na Džina.

„A teraz by som si poprosil nové lego.“ Už sa tešil, ako sa bude s novým legom hrať.

„Milý Andrej,“ odpovedal Džin, „praješ si nové lego, lenže tie tri želania som ti už splnil, a toto je štvrté.“

„Ale Džin, veď je to iba jedno lego. A tie želania predtým boli tiež iba maličké, jedno navyše ťa určite nezabije!“

„Milý Andrej, takto to, žiaľ, nefunguje. Aj malé splnené želanie dokáže potešiť. Preto ti už ďalšie splniť nemôžem,“ povedal Džin a zmizol v lampe.

Andrej lampu znova pošúchal, avšak Džin sa už neukázal. Do očí sa mu nahrnuli slzy, zahodil lampu a s plačom utekal za mamičkou, ktorá sedela na neďalekej lavičke.

Koniec ukážky

Table of Contents

Licencia

Titulná strana

Predná tiráž

O zázračnej lampe